Preondactylus

Elaf Preondactylus äbinon pterosaur labü göb lunik, kel älifon dü Triat uto, kö atimo binon Litaliyän. Pätüvon fa hiel Nando Buffarini ün 1982 nilü Udine in fälid: Preone eledas Alps Litaliyänik. 

Ven pätüvon balidnaedo, stonablög (binü zemaston) labü fösil ela Preondactylus päbreikon ad dileds anik dü sesebam. Posä dönu päkobiopladon, ston pälavon e päklinükon, dat äblibon nüped. Bomem balid, pädäbreiköl, pätüvon ün 1984 dis tal mö mets 150-200. Älabon lunoti zimmetas 45, e luveratiko äbinon fidäd ravanima seimik bü yels 220-balion.

El Preondactylus älabon tutis piramidafomik, o. b. labü tipot te bal a tut. Fid onik äbinädon me fits, näsäks u bofikafs; kluds, kels tutabinod onik kanon mögükön in tef at, nog padöbatons. Älabon flitämis brefik e lögis lunik. Bid at palelogon as primöfik bevü pterosaurs, do äbinon nendoto flitaf äfivolföl.

El Preondactylus äsümon ad röletaf onik: elaf Dorygnathus.

 Literat 
 Cranfield, Edit. 2000. Dinosaurs and other Prehistoric Creatures. Salamander Books, pads: 284-285.
 Wellnhofer, Peter. 1991. Illustrated Encyclopedia of Pterosaurs. Crescent Books.

 Yüms plödik 
In Linglänapük:
Magods ela Preondactylus.
El Preondactylus lä bevüresodatopäd: EvoWiki.org.

Klad:Pterosaurs
Klad:Fösils